<b>שאלה </b>ותורינו רבינו מה שזכר בדין ברכות בשחר מברך שתים לפניה ואחת לאחריה ובערב מברך שתים לפניה ושתים לאחריה וכו' אחר כך אמר אחת ארוכה ואחת קצרה ולדעתינו שאחת ארוכה ואחת קצרה קאי לערבית שאמר ובערב וכו' אחת ארוכה ואחת קצרה ומאי ארוכה וקצרה ואף גם זאת יורינו מורה צדק אם ברכת התורה שהיא הערב נא וכו' היא חותמת נותן התורה והיא מעין הברכה או המלמד תורה לעמו ישראל שכך הוא בסדורי תפלה ואם הברכה האחת עשרה מן הי"ח שחותמת מלך אוהב צדקה ומשפט אין זוכרין בה מלך אלא בעשרה ימים שבין ראש השנה ליום הכפורים כמו שהוא הדין בהאל הקדוש ויהיה דינם שוה או לא גם אם קרית שמע על המטה מצוה וצריך לברך על מצות קרת שמע או לא תורינו הדרתו והיה שכרו כפול מעם ה' אלהי ישראל: